
                                             GHEORGHE CIUHANDU
REFERAT
privind prelungirea   contractelor de concesiune privind 
activitatea de deszăpezire şi combatere polei 
pe arterele de circulaţie şi podurile 

din municipiul Timişoara 

Primăria Municipiului Timişoara în baza HCL nr. 106 din 28.11.2000 a încheiat un contract pentru activitatea de deszăpezire şi combatere polei pe o perioadă de 3 ani de zile cu S.C. DRUMURI MUNICIPALE S.A. pentru toate intersecţiile, podurile şi traseele principale de la sud de canalul Bega şi cu  S.C. RETIM ECOLOGIC SERVICE S.A. pentru toate podurile, intersecţiile şi arterele de la nord de canalul Bega.

Aceste contracte vor fi depăşite în scurt timp şi se impune încheierea unor noi contracte. Procedura de achiziţie publică pentru activitatea de deszăpezire şi combatere polei a fost demarată şi în  data de 09.12.2003 a fost programată deschiderea ofertelor.


În urma anunţului de participare publicat în Monitorul Oficial al României, Partea IV – Achiziţii Publice în data de 16.10.2003 nu a prezentat oferta pentru acest serviciu decât un singur ofertant.


Conform Ord. 60 /2001 privind achiziţiile publice, art. 26, al. (2), în cazul aplicării procedurii de licitaţie deschisă autoritatea contractantă are obligaţia de a repeta procedura în cazul în care numărul de prestatori care au depus oferta este mai mic de 2.

Reluarea procedurii de licitaţie deschisă prelungeşte foarte mult perioada de timp până la care se poate încheia un nou contract pentru această activitate şi depăşeşte perioada de iarnă când este necesar acest serviciu.

Având în vedere cele prezentate şi pentru depăşirea acestei situaţii de criză, 


propunem:
· prelungirea contractului de concesiune pentru activitatea de deszăpezire şi combatere polei  cu S.C. RETIM ECOLOGIC SERVICE pentru toate podurile de peste canalul Bega din municipiul Timişoara precum şi pentru toate intersecţiile şi arterele de la Nord de Canalul Bega;
· prelungirea contractului de concesiune pentru activitatea de deszăpezire şi combatere polei  cu S.C. DRUMURI MUNICIPALE S.A. pentru toate podurile de peste canalul Bega din municipiul Timişoara precum şi pentru toate intersecţiile şi arterele de la Sud de Canalul Bega;

Contractele de concesiune se vor prelungi până la data de 15 martie 2004.

